Beurtkrag is terug(Argieffoto: Eskom/Twitter) Eskom het Woensdag vroeg aangekondig fase 2-beurtkrag word van 09:00 tot 23:00 in werking gestel. Die sukkelende kragvoorsiener het in ŉ kort verklaring gesê weens ŉ tekort aan opwekkingsvermoë is hy gedwing om dié stap te doen. Eskom is in diep geldelike moeilikheid en probeer die miljarde rand terugkry wat hy verloor het deur korrupsie, asook wanbetaling deur verbruikers, groot klante en munisipaliteite. Die kragvoorsiener het verlede week aan die parlement gesê 30 dae van beurtkrag is in die 2018-’19-boekjaar toegepas, terwyl Eskom in dieselfde jaar ŉ dieselrekening van R6,5 miljard gehad het om die uitwerking daarvan te probeer versag. Eskom het gesê hy sou later Woensdag meer besonderhede oor sy besluit bekend maak. Waar kry ek my beurtkragskedule? Indien Eskom jou elektrisiteit verskaf, kan jy jou beurtkragskedule kry deur www.loadshedding.eskom.co.za te besoek of 0860 037 566 te skakel. Indien ŉ munisipaliteit jou elektrisiteit voorsien, kan jy die volgende webwerwe besoek of inbelsentrums skakel. City Power (Johannesburg): www.citypower.co.za of 086 056 2874 Ekurhuleni (Oos-Rand, Gauteng): www.ekurhuleni.gov.za of 086 054 3000 Tshwane Metro (Pretoria): www.tshwane.gov.za of 012 358 9999 eThekwini (Durban en omliggend): www.durban.gov.za of 080 131 3111 Stad Kaapstad: www.capetown.gov.za of 086 010 3089 Nelson Mandelabaai: www.nelsonmandelabay.gov.za of 041 506 5555 Polokwane (Limpopo): www.polokwane.gov.za of 015 290 2490 eMalahleni (Witbank en omliggend): www.emalahleni.gov.za of 013 690 6911 Umhlathuze: www.umhlathuze.gov.za of 080 022 2827